Valtteri

Valtteri oli tuhti, ja muutenkin isokokoinen pulsu joka piti päivystyspaikkaansa Seinäjoella Koulukadun penkeillä. Monesti Valtterin seurasta tavattiin muitakin ammattilaisia. Valtteri oli täysin harmiton, mitä nyt joskus saattoi lanttia pummata, tai naisille huudella jotain puolirivouksia.

Tarinoiden mukaan Valtteri oli nuoruudessaan SM-tason aitajuoksija. Isänsä itsemurhan jälkeen hän muuttui väkivaltaiseksi ja sairastui henkisesti, ja lääkitys sai hänet lihoamaan, mutta myös rauhoittumaan. Hurjimmat väitteet kertoo, että Valtsulle olisi tehty lobotomia. Tämä lienee kuitenkin urbaania legendaa. Pulivuosinaan Valtteri oli hyvinkin rauhallinen, eikä aiheuttanut mitään harmia. Yöksi kömpi aina ilmeisesti sossun maksamaan asuntoonsa. Valtterin lempijuoma oli muistaakseni Sorbus. Lämminsydäminen ja mukava Valtsu nukkui pois omassa asunnossaan joskus 06/07 vuodenvaihteen tietämillä.